cyanic-selkie/wikianc huggingface dataset:
Waterloo, Ontario
Waterloo is 'n stad in die Kanadese provinsie Ontario. Dit is een van drie stede in die Streeksmunisipaliteit Waterloo (voorheen Waterloo County). Waterloo is ongeveer 94 kilometer suidwes van Toronto geleë. As gevolg van die nabyheid van die stad Kitchener aan Waterloo, word daar dikwels na die twee saam verwys as "Kitchener–Waterloo" of die "Tweelingstede".
Terwyl verskeie onsuksesvolle pogings aangewend is om die munisipaliteite Kitchener en Waterloo te kombineer, was daar na die stigting van die Streek Waterloo in 1973 minder motivering om dit te doen, en gevolglik het Waterloo 'n onafhanklike stad gebly. Ten tyde van die 2021-sensus was die bevolking van Waterloo 121 436.
Geskiedenis
Volgens die stad het inheemse mense eeue gelede in hierdie gebied gewoon, insluitend die Irokoois, Anisjinabe en die Neutrale Nasie.
Mennoniete van die Pennsilvanië-graafskappe Lancaster en Montgomery was die eerste golf immigrante in die gebied. In die jaar 1800 alleen het Beasley meer as 14 000 hektaar aan Mennonitiese setlaars verkoop.
Geografie
Waterloo se middestad is naby die kruising van King- en Erbstraat. Sedert 1961 is die middelpunt die Waterloo Town Square-winkelsentrum, wat in 2006 'n deeglike opknapping ondergaan het. Baie van die winkelsentrum is afgebreek en is vervang deur geboue wat klem lê op winkelfronte wat straat toe front.
Inwoners verwys na die Waterloo-stadsentrum as "uptown", terwyl "downtown" gereserveer is vir die Kitchener-stadsentrum, aangesien Kitchener die dominante sentrum was, en Waterloo 'n klein dorpie aan die Kitchener se noordekant was. Waterloo het laat in die 20ste eeu 'n belangrike stad geword, grootliks as gevolg van sy rol as 'n universiteitstad.
Dit het ook voordeel getrek uit die groei van versekeringsmaatskappye. Waterloo het floreer weens die verhouding tussen die Tegniese Sektor, wat geblom het, en die Universiteit van Waterloo wie se tegnologie-graduandi uitgeblink het. Die maatskappy Blackberry, voorheen Research In Motion, is 'n goeie voorbeeld hiervan.
Waterweë
Die Grand River vloei suidwaarts langs die stad se oostekant. Sy belangrikste sytak binne die stad is Laurel Creek, waarvan die bron net wes van die stadsgrense lê en sy mond net na die ooste, en baie van die stad se sentrale gebiede deurkruis, insluitend die Universiteit van Waterloo-gronde en Waterloo Park; dit vloei onder die bodorp in 'n leivoor in. In die stad se westelike punt voorsien die Waterloo-morene meer as 300 000 mense in die streek van drinkwater. Baie van die sag-heuwelagtige Waterloo-morene lê onder bestaande ontwikkelde gebiede. Deurlopende stedelike groei, meestal lae-digtheid residensiële voorstede (soos versoek deur grondontwikkelaars), sal toenemende hoeveelhede van die oorblywende onontwikkelde gedeeltes van die Waterloo-morene dek.
Klimaat
Waterloo het 'n vogtige kontinentale klimaat van die warm somersubtipe (Dfb onder die Köppen-klimaatklassifikasie); daar is groot seisoenale verskille is, met warm, vogtige somers en koue winters. In vergelyking met ander dele van Kanada, het Waterloo redelik matige weer. Waterloo het ongeveer 140 rypvrye dae per jaar.
Demografie
In die 2021-bevolkingsensus wat deur Statistics Canada uitgevoer is, het Waterloo 'n bevolking van 121 436 gehad wat in 47 040 van sy 52 049 totale private wonings gewoon het, 'n verandering van 15,7% oor sy 2016-bevolking van 104 986. Met 'n grondoppervlak van 64 vk. km, het dit 'n bevolkingsdigtheid van 1 896/km in 2021 gehad.
Passerina paleacea
Passerina paleacea is 'n struik wat tot die Thymelaeaceae familie hoort. Die spesie is endemies aan Suid-Afrika en kom in die Wes-Kaap voor.
Waterloo, Ontario
Demografie
Die mees algemene etniese oorsprong in Waterloo volgens die 2016-sensus is Duits (23,3%), Engels (23,1%), Kanadese (21,2%), Skots (18,3%), Iers (17,4%), Chinees (9,9%), Frans (8,4%), Nederlands (5,0%), Pools (5,0%) en Oos-Indies (4,7%).
Volgens die 2011-sensus identifiseer 63,6% van die bevolking hulle as Christene. Ander is Moslem (4,5%), Hindoe (1,8%), Boeddhiste (0,9%), Sikh (0,8%) en Joods (0,6%). 27,3% van die bevolking toon geen godsdienstige affiliasie nie.
Ekonomie
thumb|right|upright|Die Sun Life Financial is tans die hoogste gebou in Waterloo. thumb|right|upright|Die Marsland Centre in Uptown Waterloo thumb|right|Sig vanuit die parkade in Uptown Waterloo Waterloo het 'n sterk kennis- en diensgebaseerde ekonomie met beduidende versekerings- en hoëtegnologie-sektore sowel as twee universiteite. Die stad se grootste werkgewers is Sun Life Financial, die Universiteit van Waterloo, Manulife Financial, BlackBerry, Sandvine en Wilfrid Laurier Universiteit.
Die stad is ook die tuiste van drie bekende dinkskrums – die Perimeter Instituut vir Teoretiese Fisika, 'n gevorderde sentrum vir die studie van grondliggende, teoretiese fisika en bekroonde opvoedkundige uitreik in wetenskap; die Institute for Quantum Computing, gebaseer aan die Universiteit van Waterloo, wat innoverende navorsing in rekenaarwetenskap, ingenieurswese, wiskundige en fisiese wetenskappe doen; en die Sentrum vir Internasionale Bestuursinnovasie, 'n onafhanklike, onpartydige dinkskrum wat internasionale bestuursuitdagings aanspreek.
Die stad is deel van Kanada se Tegnologiedriehoek, 'n gesamentlike ekonomiese ontwikkelingsinisiatief van Waterloo, Kitchener, Cambridge en die Waterloo- streek wat die streek internasionaal bemark. Ten spyte van sy naam, fokus CTT nie uitsluitlik op die bevordering van tegnologie-industrieë nie, maar op alle aspekte van ekonomiese ontwikkeling.
Waterloo het 'n sterk tegnologiesektor met honderde hoëtegnologie-firmas. Die oorheersende tegnologiemaatskappy in die stad is BlackBerry Limited, destyds vervaardigers van BlackBerry-selfone, wat sy hoofkwartier in die stad het en verskeie kantoorgeboue naby die Universiteit van Waterloo se hoofkampus besit.
Die stad moedig plekverfilming van flieks en TV-reekse aan en baie het voordeel getrek uit Waterloo-lokasies. Onlangse titels sluit in Downsizing (vrygestel in 2017), The Demolisher (2015) en Degrassi: The Next Generation (2015).
Grootste werkgewers
Die grootste werkgewers in die stad Waterloo is:
Michael Chernus
Michael Chernus (gebore 8 Augustus 1977) is 'n Amerikaanse akteur. Hy is bekend vir sy rolle in die rolprente Mistress America (2015) en Spider-Man: Homecoming (2017), en in die televisiereekse Orange Is the New Black (2013) en Easy (2016).
Peter Settelen
Peter Settelen (gebore 23 September 1951) is 'n Engelse akteur. Hy is bekend vir sy rolle in die rolprent A Bridge Too Far (1977) en in die televisiereeks Huntingtower (1978).
Passerina obtusifolia
Passerina obtusifolia is 'n struik wat tot die Thymelaeaceae familie hoort. Die spesie is endemies aan Suid-Afrika en kom in die Noord-Kaap, Oos-Kaap en die Wes-Kaap voor.
Wera Engels
Wera Engels (12 Mei 1904 – 16 November 1988) was 'n Duitse aktrise. Sy was bekend vir haar rolle in die rolprente Le parfum de la dame en noir (1931), The Sorceror (1932), Fugitive Road (1934), en Hong Kong Nights (1935).
Passerina montana
Passerina montana is 'n struik wat tot die Thymelaeaceae familie hoort. Die spesie is inheems aan Angola, Eswatini, Lesotho, Mosambiek, Namibië, Suid-Afrika en Zimbabwe. In Suid-Afrika kom die plant in KwaZulu-Natal, Limpopo, Mpumalanga, Noordwes, die Oos-Kaap en die Vrystaat voor.
Teri McMinn
Teri McMinn (gebore 18 Augustus 1951) is 'n Amerikaanse aktrise. Sy is bekend vir haar rolle in die rolprente The Texas Chain Saw Massacre (1974), The Cellar (2009), Butcher Boys (2012), en Awakening.
Passerina montana
Bronne
.
Mbiyamitirivier
Flora en geologie
Langs die rivieroewers groei ondermeer jakkalsbessies en trosvye, waarvan groot eksemplare by Biyamiti-bosveldkamp aangetref word. Deur die vlaktes weerskante van die S139-rivierpad loop 'n band van relatief sagte Ecca-skalie noord- en suidwaarts deur die laeveld, wat ook plaaslike riviere se vloeirigting beïnvloed. Die eiesoortige veldtipe op hierdie substraat beslaan slegs 3% van die wildtuin en word die Delagoa-ruigtes genoem. Die ruigtes word oorheers deur Delagoadorings en meerstamvalsdorings, met swartapiesdorings plek-plek.
Verblyfplekke
Op die regteroewer, net stroomop van die H3-toeristeroete, word die Jock Safari Lodge en Fitzpatricks Lodge deur private konsessiehouers bedryf. Stroomaf, 5 km van die Krokodilsamevloeiing, is die relatief klein Biyamiti-bosveldkamp ook op die regteroewer geleë. Dit word deur Sanparke bestuur en bestaan uit slegs vyftien selfsorg-akkommodasie-eenhede, sonder 'n restaurant of winkel. Die 22 km lange S139-rivierpad wat dit met die buitewêreld verbind is vir die uitsluitlike gebruik van Biyamiti-gaste. Begeleide staptogte en dag- en nagritte kan ook bespreek word, en die uitkykpunt sowat 2 km van die kamp bied vergesigte oor die omgewing. Digby die S139 se aansluiting met die S114-roete is die Biyamiti-keerwal, waarvan die standhoudende rotspoele veral in droër tye 'n bestendige toeloop van dier- en voëllewe verseker.
Y Sagittarii
Y Sagittarii is ’n veranderlike ster in die sterrebeeld Boogskutter (Sagittarius). Dit is ’n Cepheïed met ’n skynbare magnitude van 5,77 en is die derde helderste ster in die sterrebeeld, naas X Sagittarii en W Sagittarii. Dit is sowat 1 293 ligjare van die Son af.
Eienskappe
Y Sagittarii se skynbare magnitude wissel in ’n periode van 5,7736 dae tussen 5,25 en 6,24. Sy sterreklassifikasie is F8II en sy effektiewe temperatuur 5 370 K. Sy radius is 50 keer dié van die Son en sy massa ses keer die Son s’n. Dit het ’n rotasiespoed van 16 km/s en ’n metaalinhoud soortgelyk aan die Son s’n: sowat 0,05. Daar is ’n effens oorvloed van koper, sink, yttrium en natrium – omtrent dubbel soveel as in die Son ([Na/H] = 0,27).
Dubbelster
Daar is getuienis dat Y Sagittarii ’n spektroskopiese dubbelster kan wees. ’n Wentelperiode van 10 000 tot 12 000 dae is vir die stelsel voorspel.
Potamophloios gilberti
Die spons behoort tot die genus Potamophloios en tot die familie Potamolepidae. Die wetenskaplike naam van die spesie is die eerste keer geldig gepubliseer in 1969 deur Brien.
Langspruit
Die Langspruit is 'n rivier wat vir sy hele lengte wes van die Krugerwildtuin in Mpumalanga, Suid-Afrika vloei. Sy monding is aan die suidebank van die Sabierivier op die gholfbaan van die "Sabie River Sun Resort" sowat 2,5 km noord van Hazyview
Droommyl
'n Droommyl is die term wat gebruik word wanneer 'n atleet daarin slaag om 'n myl (1609.344 meter) onder 4 minute te hardloop. Roger Bannister is die eerste persoon wat daarin geslaag het om 'n droommyl af te lê; sy tyd was 3:59.4. Hy het dit vermag op 6 Mei 1954. Die rekord het net ses weke gestaan tot die Australiër, John Landy, dit verbeter het tot 3:58.0.
John Walker het op 12 Augustus 1975 in Gotenburg daarin geslaag om die myl in 3:49:04 af te lê, die eerste supermyl.
Die tien vinngste mylatlete in die geskiedenis
Omrede die myl nie 'n Olimpiese item is nie, word dit baie min gehardloop.
Suid-Afrikaanse mylatlete
De Villiers Lamprecht is die eerste Suid-Afrikaner wat 'n droommyl gehardloop het en wel in Stellenbosch op 13 November 1963 in 'n tyd van 3:59:06. Johan Fourie is die eerste persoon wat twee droommyle binne een uur gehardloop het op 9 Februarie 1987 in Stellenbosch.
Die top 10 Suid-Afrikaanse atlete:
Passerina pendula
Passerina pendula is 'n struik wat tot die Thymelaeaceae familie hoort. Die spesie is endemies aan Suid-Afrika en kom in die Oos-Kaap en die Wes-Kaap voor.
Steenkampsberge
Die Steenkampsberge is 'n bergreeks in die Dullstroom – Belfast distrik van Mpumalanga wat 'n plato vorm. Die plato bestaan van 1 700 tot 2 274 meter hoogte uit grasveld, wat onderbreek word deur prominente rotse. Die hoogste bergpiek (2 331 meter) is Die Berg, wat die hoogste punt in Mpumalanga is.
Die berge vorm die oorsprong van die Krokodilrivier.
Ekologie
Die plato bestaan vir groot dele uit ongerepte natuur. Daar kom meer as 150 voëlsoorte voor, waarvan 'n redelike aantal endemies tot hierdie areas is. Behalwe voëls, huisves die plato ook 'n groot verskeidenheid soogdiere en plante.
Plante
Die grasveldboomvaring kom voor langs stroompies, terwyl grasbedekte berghellings en geërodeerde klowe gedomineer word deur ouhout.
Jake Cherry
Jake Cherry (gebore 15 September 1996) is 'n Amerikaanse akteur. Hy is bekend vir sy rolle in die rolprente Night at the Museum (2006), Night at the Museum: Battle of the Smithsonian (2009), The Sorcerer's Apprentice (2010), en The Son of No One (2011).
Steenkampsberge
Voëls
Die vleilande van die area huisves al drie bedreigde Suid-Afrikaanse kraanvoëlsoorte, naamlik die bloukraanvoël, mahem en lelkraanvoël. Die Lakenvlei (8 km noordoos van Belfast) en Verloren Valei (9 km noord van Dullstroom) is van groot belang vir die oorlewing van hierdie soorte.
Soogdiere
Verskillende boksoorte kom voor in die area. Dit sluit in die oorbietjie, gewone duiker, rooiribbok, vaalribbok en steenbok.
Daarbenewens is hier ook tierboskatte, siwetkatte, vaalboskatte, rooikatte, rooijakkalse, bruin hiënas, aardwolwe, ystervarke, bosvarke en erdvarke.
Sowel die groototter as die kleinotter kan dwarsoor die plato gevind word. Hulle dieet sluit die reënboogforel in, wat maak dat hulle met reëlmaat vergiftig, gevang of gejag word deur vlieghengeloorde en kwekerye wat voel dat die otters hulle inkomste bedreig.
Romulea syringodeoflora
Romulea syringodeoflora is 'n meerjarige blomplant en geofiet wat tot die genus Romulea behoort en is deel van die fynbos. Die spesie is endemies aan die Roggeveldberge in die Noord-Kaap en daar is nege sub populasies bekend. Die plant word bedreig deur gewasverbouing en oorbeweiding.
George Sewell
George Sewell (31 Augustus 1924 – 2 April 2007) was 'n Engelse akteur. Hy was bekend vir sy rolle in die rolprente Get Carter (1971), ''UFO... annientare S.H.A.D.O. stop. Uccidete Straker... (1974), en Barry Lyndon (1975), en in die televisiereeks UFO'' (1970).
Ferulasuur
Ferulasuur is 'n hidroksikaneelsuur, 'n tipe organiese verbinding. Dit is 'n fenoliese verbinding wat in groot hoeveelhede voorkom in plant selwande, waar dit kovalent as sykettings gebind is aan molekules soos arabinoxilane. Ferulasuur is ook 'n komponent van lignien, en is 'n voorloper in die biosintese van ander aromatiese verbindings. Die naam is afgelei van die genus Ferula, met verwysing na die reuse-vinkel (Ferula communis).
Natuurlike voorkoms
As 'n bousteen van lignosellulosevirbindings soos pektien en lignien, is ferulasuur alomteenwoordig in die planteryk.
In voedsel
Ferulasuur kom voor in 'n verskydenheid van plante wat as menslike voedsel dien, en word veral in springmielies en bamboeslote in hoë konsentrasies gevind. Dit is 'n belangrike metaboliet van chlorogeniese suur in die menslike spysvertering, en word saam met kaffeïnsuur en isoferulasuur in die dunderm opgeneem, terwyl ander metaboliete soos dihidroferulasuur, feruloielglisien en dihidroferulasuursulfaat, deur bakterië in die dikderm vanaf chlorogeniese suur geproduseer word.
In graan is ferulasuur in die semels gelokaliseer – die harde buitenste laag van die graan. In koring kom fenoliese verbindings hoofsaaklik as onoplosbare gebonde ferulasuur voor, en mag 'n rol speel in die weerstand teen swamsiektes van koring. Die grootste bekende konsentrasie van ferulasuur glukosied is gevind in lynsaad (4.1 ± 0.2 g/kg).
Asterid eudicot plante kan ook ferulasuur produseer. Die tee wat van die blare van yacón (Smallanthus sonchifolius) gebrou word, 'n plant wat tradisioneel in die noordelike en sentrale Andes gekweek word, bevat ferulasuur. Dit kom ook in peulgewasse voor, en die wit navy bean is die rykste bron van ferulasuur onder normale boontjiesoorte (Phaseolus vulgaris).
Alhoewel daar baie bronne van ferulasuur in die natuur voorkom, hang sy biobeskikbaarheid af van die vorm waarin dit teenwoordig is. Vrye ferulasuur het swak wateroplosbaarheid en dus swak biobeskikbaarheid. In koring, byvoorbeeld, is ferulasuur egter aan selwandpolisakkariede gebind, sodat dit in die dunderm vrygelaat en geabsorbeer kan word.
In kruiemedisyne
Ferulasuur kom in kruie voor wat in Chinese tradisionele medisyne gebruik word soos Angelica sinensis (vroulike ginseng), Cimicifuga heracleifolia en Ligusticum chuangxiong. Dit is ook gevind in die tee wat gebrou word uit die Europese centaury (Centaurium erythraea), 'n plant wat gebruik word die tradisionele medisyne van baie dele van Europa.
In verwerkte voedsel
Gaar suikermielies stel verhoogde vlakke van ferulasuur vry. Dit kom in die vorm van plantsterool-esters in rys semelolie voor, wat 'n gewilde kookolie in verskeie oosterse lande is.
Biosintese
Ferulasuur word in plantselle uit kaffeïnsuur geskep deur die aksie van die ensiem kaffeaat O-metieltransferase.
Ferulasuur, saam met dihidroferulasuur, is 'n komponent van lignosellulose, en help om kruisverbindings by lignien en polisakkariede te skep, en sodoende die rigiditeit van selwande te verhoog.
Dit is 'n tussenstap in die sintese van monolignole, die monomere van lignien, en word ook gebruik in die sintese van lignane.
Bioafbraak
Ferulasuur word deur sekere tipes gis na 4-viniel-guiacol afgebreek, veral tipes wat gebruik word in die brou van koringbier, soos Saccharomyces delbrueckii (Torulaspora delbrueckii). Hierdie verbinding gee vir biere soos Weissbier en Wit hulle kenmerkende naeltjiegeur. Saccharomyces cerevisiae en Pseudomonas fluorescens is ook in staat om trans-ferulasuur in 2-metoksi-4-vinielfenol om te sit. P. fluorescens bevat 'n ferulasuur dekarboksilase ensiem.
Ekologie
Ferulasuur is een van die verbindings wat die vir (virulensie) area van Agrobacterium tumefaciens se genoom aktiveer, en induseer sodoende die infeksie van plantselle.
Biomediese oorwegings
Ferulasuur is, soos baie natuurlike fenole, 'n anti-oksidant in vitro in die sin dat dit reaktief is teenoor vrye radikale soos reaktiewe suurstof spesies (ROS). ROS en vrye radikale is moontlike oorsake van kanker en skade aan DNS, en versnel selveroudering.
In velprodukte wat askorbiensuur en vitamien E bevat, kan ferulasuur oksidatiewe stres en die vorming van timien dimere in die vel verminder.
Passerina rigida
Passerina rigida is 'n struik wat tot die Thymelaeaceae familie hoort. Die spesie is endemies aan Suid-Afrika, waar dit in KwaZulu-Natal, die Oos-Kaap en die Wes-Kaap voorkom. In Engels staan dit as die dune gonna bekend.
Barbara McNair
Barbara McNair (4 Maart 1934 – 4 Februarie 2007) was 'n Amerikaanse aktrise. Sy was bekend vir haar rolle in die rolprente If He Hollers, Let Him Go! (1968), Change of Habit (1969), en The Organization (1971), en in die televisiereeks I Spy (1965).
Morris Chestnut
Morris Chestnut (gebore 1 Januarie 1969) is 'n Afro-Amerikaanse akteur, vervaardiger, en regisseur. Hy is bekend vir sy rolle in die rolprente Boyz n the Hood (1991), Under Siege 2: Dark Territory (1995), Anacondas: The Hunt for the Blood Orchid (2004), en Kick-Ass 2 (2013).
Romulea unifolia
Romulea unifolia is 'n meerjarige blomplant en geofiet wat tot die genus Romulea behoort en is deel van die fynbos. Die spesie is endemies aan die Roggeveld in die Noord-Kaap en daar is sewe sub populasies bekend. Die plant word bedreig deur graan verbouing en vertrapping deur vee.
Romulea subfistulosa
Romulea subfistulosa is 'n meerjarige blomplant en geofiet wat tot die genus Romulea behoort en is deel van die Sukkulente Karoo. Die spesie is endemies aan die Roggeveldberge in die Noord-Kaap en daar is elf sub populasies bekend. Die plant kom voor van Calvinia tot by die Roggeveld-eskarp by Sutherland. Die plant word bedreig deur sy habitat wat stadig afgestaan word aan gewasverbouing.
Borrelanemoon
Die borrelanemoon (Entacmaea quadricolor) is 'n anemoon wat in die Indiese-Pasifiese gebied, Rooisee en aan die ooskus van Afrika tot by die noorde van KwaZulu-Natal voorkom. In Engels staan dit bekend as die Bubble-tentacle anemone.
Identifikasie
Die anemoon kan 'n diameter van 400 mm bereik en die tentakels kan tot 100 mm lank word. Die tentakels se punte het gloeilamp-tipe swelsels wat amper soos lugborrels lyk. Die tentakels is ligbruin of groen van kleur, terwyl die punte pienkerig is.
Die anemoon anker homself aan slote en skeure op koraalriwwe tot op 'n diepte van 35 m. Hulle is die gasheer vir anemoonvisse, garnale en krappe in simbiotiese verhoudings. Die diertjie is 'n filtervoeder. Die spesie kom algemeen voor.
Evi Eva
Evi Eva (30 Desember 1899 – 4 Januarie 1985) was 'n Duitse aktrise. Sy was bekend vir haar rolle in die rolprente ''Nirvana - 3. Teil: Der Ruf über das Meer (1920), Nirvana - 2. Teil: Der Überfall auf die Telegraphenstation (1920), Memoiren eines Kammerdieners, 1. Teil - Martin, der Findling (1921), en Der Klabautermann'' (1924).
Boer Soek 'n Vrou
Boer Soek ‘n Vrou is 'n realiteit program op KykNET, DStv kanaal 144. Dit is gebaseer op die internasionale "Farmer Wants A Wife".
Deur 14 seisoene het die reeks al 6 aanbieder gehad, Elma Postma, Angelique Gerber, Nadia Beukes, Minki van der Westhuizen, Leah en huidige aanbieder, Marciel Hopkins. In April 2022 kondig KykNET aan dat Marciel vir die derde jaar in 'n ry as aanbieder sal aanbly vir die reeks se 15de seisoen.
Die boere vir die program word uit honderde aansoeke gekies en dan aan die publiek bekendgestel in 'n spesiale program op KykNET vroeër die jaar. Enkellopendes kry dan die kans om 'n romantiese liefdesbrief vir die boer van hul keuse te stuur. Gebasseer op die briewe wat die boere ontvang, kies hulle 10 potensiële lewensmaats wat hulle graag beter wil leer ken op die program.
Daar is geen prysgeld of troue te wen op Boer Soek 'n Vrou nie. Die program skep slegs 'n geleentheid vir boere om ander enkellopendes te ontmoet waaruit moontlike vriendskappe of romanse kan ontstaan.
In die verlede is Boer Soek 'n Vrou vanaf Oktober tot Januarie uitgesaai, maar weens die Covid-19-pandemie is Reeks 13 se produksie vertraag en word die seisoen eers vanaf Januarie 2021 uitgesaai.
Boer Soek 'n Vrou is een van KykNET se gewildste programme.
Reeks 1 (2008)
Reeks 1 van Boer Soek 'n Vrou, aangebied deur Elma Postma, is van Dinsdag 30 September 2008 tot 23 Desember 2008 op KykNET uitgesaai.
Reeks 2 (2009)
Reeks 2 van Boer Soek 'n Vrou is van Vrydag 17 Julie 2009 tot 9 Oktober 2009 op KykNET om 20h30 uitgesaai.
Aangebied deur Elma Postma
Reeks 3 (2010)
Reeks 3 van Boer Soek 'n Vrou begin Donderdag 16 September 2010 tot 9 Desember 2010 op KykNET om 20h30.
Romulea toximontana
Romulea toximontana is 'n meerjarige blomplant en geofiet wat tot die genus Romulea behoort en is deel van die fynbos. Die spesie is endemies aan die noord- en die Wes-Kaap en kom van die Roggeveldberge tot by die Gifberg voor. Daar is tans ses sub populasies bekend en die plant het reeds van sy habitat afgestaan aan die rooibostee bedryf. Die bedreiging bestaan steeds.
Olea
Olea is 'n genus van bedeksadiges in die Oleaceae familie. Olea is die klassieke Latynse naam vir die olyfboom.
Boer Soek 'n Vrou
Reeks 3 (2010)
Aangebied deur Elma Postma.
Olea
Spesies
Daar is twaalf spesies wat tot die genus hoort:
Klas 36-000-diesellokomotief
Klas 36 is 'n tipe diesellokomotief - tegnies 'n diesel-elektriese lokomotief - wat deur die Suid-Afrikaanse Spoorweë gebruik word vir rangeerwerk. Dit is ontwerp as 'n Bo-Bo (twee 2-as draaistelle met 'n elektriese motor elk per as). Die 36-000 reeks is deur General Electric gebou vanaf 1975. Hulle is toegerus met 'n vierslag V8 turboaangedrewe en na-verkoelde dieselenjin wat 'n gelykstroomgenerator en vier traksiemotors, wat op die aste geïnstalleer is, aandryf. Hulle is tipe SG10B genoem deur die vervaardiger en het 'n maksimum veilige snelheid van 100 km/h. Hulle doen diens in KwaZulu-Natal en die ou Wes-Transvaal.
Boer Soek 'n Vrou
Reeks 4 (2011)
Reeks 4 van Boer Soek 'n Vrou begin Donderdag 18 Augustus 2011 tot 10 November 2011 op KykNET om 20h30.
Klas 36-000-diesellokomotief
Al die lokomotiewe in die klas beskik oor dinamiese remme en tussen-draaistel beheerskakels.
Boer Soek 'n Vrou
Reeks 4 (2011)
Reeks 4 is die eerste seisoen wat nie deur Elma Postma aangebied word nie. Angelique Gerber neem oor as aanbieder.
Reeks 5 (2012)
Reeks 5 van Boer Soek 'n Vrou begin Donderdag 4 Oktober 2012 tot 27 Desember 2012 op KykNET om 20h30.
Aangebied deur Angelique Gerber.
Reeks 6 (2013)
Reeks 6 van Boer Soek 'n Vrou begin Donderdag 3 Oktober 2013 tot 26 Desember 2013 op KykNET om 20h00.
Aangebied deur Angelique Gerber. Reeks 6 is ook die laaste wat deur Angelique aangebied word.
Reeks 7 (2014)
Reeks 7 van Boer Soek 'n Vrou begin Donderdag 9 Oktober 2014 tot 1 Januarie 2015 op KykNET om 20h00.
Nadia Beukes neem oor as aanbieder.
Reeks 8 (2015)
Reeks 8 van Boer Soek 'n Vrou begin Donderdag 1 Oktober 2015 tot 24 Desember 2015 op KykNET om 20h30.
Aangebied deur Nadia Beukes. Reeks 8 is ook die laaste om deur Nadia aangebied te word.
Die reeks saai hierdie seisoen hul 100ste episode uit.
Reeks 9 (2016)
Reeks 9 van Boer Soek 'n Vrou begin Donderdag 20 Oktober 2016 tot 12 Januarie 2017 op KykNET om 20h30.
Minki van der Westhuizen neem oor as aanbieder.
Reeks 10 (2017)
Reeks 10 van Boer Soek 'n Vrou begin Donderdag 12 Oktober 2017 tot 25 Januarie 2018 op KykNET om 20h00.
Aangebied deur Minki van der Westhuizen. Reeks 10 is ook die laaste om deur Minki aangebied te word.
Reeks 11 (2018)
Reeks 11 van Boer Soek 'n Vrou begin Donderdag 18 Oktober 2018 tot 10 Januarie 2019 op KykNET om 20h00.
Reeks 12 (2019)
Reeks 12 van Boer Soek 'n Vrou begin Donderdag 17 Oktober 2019 op KykNET om 20h00
Aangebied deur Leah. Seisoen 12 is ook die laaste om deur Leah aangebied te word.
Reeks 13 (2021)
Reeks 13 van Boer soek 'n Vrou begin Donderdag 21 Januarie 2021 op KykNET om 20h00.
Marciel Hopkins neem oor as aanbieder.
Reeks 14 (2022)
Reeks 14 van Boer soek 'n Vrou begin 13 Januarie 2022 op KykNET om 20h00.
Aangebied deur Marciel Hopkins.
Reeks 15 (2023)
Reeks 15 van Boer soek 'n Vrou begin 19 Januarie 2023 op KykNET om 20h00.
Aangebied deur Marciel Hopkins.
Karin Evans
Karin Evans (25 September 1907 – 8 Julie 2004) was 'n Duitse aktrise. Sy was bekend vir haar rolle in die rolprente Der Kampf des Donald Westhof (1927), Der Herr ohne Wohnung (1934), Pygmalion (1935), en Das ideale Brautpaar (1954).
Boer Soek 'n Vrou
Internasionaal
Lande waar die program uitgesaai word:
Passerina rubra
Passerina rubra  is 'n struik wat tot die Thymelaeaceae familie hoort. Die spesie is endemies aan Suid-Afrika en kom in die Oos-Kaap en die Wes-Kaap voor.
Dominic Chianese
Dominic Chianese (gebore 24 Februarie 1931) is 'n Amerikaanse akteur. Hy is bekend vir sy rolle in die rolprente The Godfather: Part II (1974), All the President's Men (1976), en ...and justice for all. (1979), en in die televisiereeks The Sopranos (1999).
Olea chimanimani
Olea chimanimani is 'n struik of 'n boom wat deel is van die Oleaceae familie. Die spesie is inheems aan Mosambiek en Zimbabwe.
Maggie McNamara
Maggie McNamara (18 Junie 1928 – 18 Februarie 1978) was 'n Amerikaanse aktrise. Sy was bekend vir haar rolle in die rolprente The Moon Is Blue (1953), Three Coins in the Fountain (1954), Prince of Players (1955), en The Cardinal (1963).
Brand-se-Bergpas
Brand-se-Bergpas is ‘n bergoorgang aan die noordwestelike punt van die Nardouwsberg in die Wes-Kaap van Suid-Afrika.
Hierdie pas is by die koördinate op die Brand-se-Bergpad. Dit is suidoos van Klawer en 40 km noord van Clanwilliam.
Die grondpad bereik in die pas ‘n hoogte van 347 m bo seespieël en ‘n maksimum steilte van 1:8.
Ruth Eweler
Ruth Eweler (19 Maart 1913 – 1 Oktober 1947) was 'n Duitse aktrise. Sy was bekend vir haar rolle in die rolprente Ich für dich, du für mich (1934), Atarashiki tsuchi (1937), en Menschen, Tiere, Sensationen (1938).
Vernon Sewell
Vernon Sewell (4 Julie 1903 – 21 Junie 2001) was 'n Engelse akteur, regisseur, skrywer, en vervaardiger. Hy was bekend vir sy rolle in die rolprente The Silver Fleet (1943), Frenzy (1945), en Radio Cab Murder (1954), en in die televisiereeks Kraft Mystery Theater (1959).
Potamophloios guairensis
Potamophloios guairensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Sandwichbaai
Ligging
Sanwichbaai is deel van die Namib-Naukluft Nasionale Park in die Erongo-streek van Namibië. Dit lê by 23° 23′ suid en 14° 29′ oos. Die baai is dus suid van Walvisbaai en net noord van die Steenbokskeerkring.
Ekonomie
Die baai en strandmeer is teenswoordig eintlik slegs van toeristiese belang. Weens die hoë en aanhoudend verskuiwende sandduine kan die gebied slegs met viertrekvoertuie bereik word. Toeriste kom hierheen vir die flora en fauna. Boonop is die kus 'n hengelaarsparadys. Na bewering is die baai 'n oorblyfsel van 'n vroeëre mond van die Kuisebrivier. Onder die sand word brak en soms selfs varswater aangetref. Riete groei om die meer. Voëlkykers kom hierheen om watervoëls (soos flaminke, pelikane, sterretjies en kormorante) in hul natuurlike habitat te sien. Jarelank is hier guano versamel en robbe gejag.
Geskiedenis
Alhoewel die baai en omgewing vandag byna vergete is, het dit 'n lang geskiedenis. Waarskynlik het slaweskepe, seerowers, walvisjagters en later wapensmokkelaars die baai as ankerplek gebruik. In Mei 1670 het matrose van die VOC-skip Grundel hier met lede van die Khoikhoi gebots. Nogtans was in Maart 1677 die VOC-skip Bode ook in die baai. 'n Franse landmeter was in 1733 hier bedrywig en in 1796 is die kusgebied deur Engeland geannekseer. Teen die middel van die 19de eeu was hier so baie haaie in die lagune dat hulle gevang is en olie uit hul lewers na Europa uitgevoer. In 1880 het die HMS Sylvia nog daar gevaar in 'n diepte van 8 m water, maar enkele jare later is die baai en lagune deur die Royal Navy opgemeet en is bevind dat die ankerplek weens versanding swakker was as die by Walvisbaai. Dus het geen verdere ontwikkeling plaasgevind nie. Kort daarna kon 'n Portugese skip nie meer uit die baai na die oop see terugkeer nie weens die verskuiwende sandbanke. In 1884 was die baai deel van Duits-Suidwes-Afrika en is dit vir 'n kort tyd as hawe vir die nuwe kolonie gebruik. Daardie jare was daar selfs 'n visverwerkingsaanleg en 'n vleisinmaakfabriek. Verskuiwende sandduine het die fabrieksgeboue verswelg. So baie skepe het langs hierdie kus vergaan dat daar daar altyd genoeg brandhout langs die strand opgetel kon word. Teen die 1930’s is die twee eilande in die lagune kunsmatig vergroot om meer guano te lewer.
Naam
Die naam Sandwichbaai en Sandwichhawe is die verengelsing van die oorspronklike Nederlandse naam Sandvisbaai. By die Portugese het dit bekendgestaan as Porto d’Ilhéu, die hawe van die eilandbewoners.
Transport for London
Transport for London (TfL) is 'n plaaslike regeringsinstelling wat die openbare vervoerstelsel van Groter Londen in Engeland bedryf. Die toepassing van die vervoerstrategie vir die Britse hoofstad val net soos die bestuur van vervoerdienste in sy verantwoordelikheid. Sy hoofkwartier is tans nog in Windsor House in die City of Westminster, maar dit sal teen 2018 na International Square in die Oos-Londense stadsdeel Stratford verskuif word.
Tulbaghia aequinoctialis
Tulbaghia aequinoctialis is 'n geofiet wat tot die Amaryllidaceae familie hoort. Die spesie is endemies in Angola.
Die plant het twee subspesies:
Love & Legehness
Love & Legehness is die tweede ateljeealbum van die musiekgroep Van Pletzen. Die album is op 3 April vrygestel. Dit bevat samewerking met Early B, Jack Parow, Janie Bay en die beroemde Nederlandse kletsrymer Tim Beumers.
Klas GG Garratt-stoomlokomotief
Die Klas GG Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is met 'n uitleg van 2-6-2+2-6-2. Dit was die enigste Garratt-stoomlokomotief wat ontwerp was om diens te doen op passasiersdienste en wel op die Union Limited- en Union Express-lyne.
Vervaardiger
Beyer, Peacock het een lokomotief, nommer 2290, afgelewer in 1925. Die lokomotief het 'n plaatraam gehad, 'n Belpaire vuurkas, toegerus met Walschaerts-klepratwerk en gebruik oorverhitte stoom. Dit kon die maksimum wettige spoed van die SAS&H van 55 m.p.u. bereik maar aangesien dit slegs twee voorwiele gehad het (vier was die norm) was dit wankelrig teen hoë snelhede en is in 1947 onttrek.
Die Klas GG 2-6-2+2-6-2 Dubbel Prairie-tipe Garrattlokomotief was 'n ontwikkeling uit die Klas GB, wat ontwerp is vir die Suid-Afrikaanse Spoorweë met groot dryfwiele vir vinnige passasiersdiens op hooflynroetes.
Eienskappe
Om koste laag te hou, is die silinders nie vergroot om te vergoed vir die vergrote wieldeursnee nie, met die gevolg dat sy trekkrag swakker was as dié van die Klas 15CA wat 'n jaar later in gebruik gestel is op dieselfde lyn.
Die Garratt kon egter 'n vrag van 1 265 ton teen 'n 1 in 80 helling baasraak, en kon 345 ton binne slegs 62 minute uittrek teen die 1 in 40 helling van die Hexrivier-spoorwegpas (24 km) sonder die hulp van 'n stootlokomotief.
Claudia McNeil
Claudia McNeil (13 Augustus 1917 – 25 November 1993) was 'n Amerikaanse aktrise. Sy was bekend vir haar rolle in die rolprente A Raisin in the Sun (1961) en Black Girl (1972), en in die televisiereekse The DuPont Show of the Month (1957) en The Doctors and the Nurses (1962).
Potamophloios hispida
Potamophloios hispida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Potamophloios en tot die familie Potamolepidae. Die wetenskaplike naam van die spesie is die eerste keer geldig gepubliseer in 1969 deur Brien.
Passerina filiformis
Passerina filiformis is 'n struik wat tot die Thymelaeaceae familie hoort. Die spesie is endemies aan Suid-Afrika en kom in die Wes-Kaap voor.
Die plant het twee subspesies:
Olea schliebenii
Olea schliebenii is 'n boom wat deel is van die Oleaceae familie. Die spesie is endemies aan Tanzanië.
Vastestofchemie
Vastestofchemie is 'n onderafdeling van die chemie wat die vorming, stabiliteit, eienskappe en strukture van vaste verbindings bestudeer. Gewoonlik word dit gesien as 'n onderafdeling van die anorganiese chemie, hoewel daar ook ondersoek aan organiese stowwe uitgevoer word en dit ook wel as onderdeel van die materiaalkunde gesien word.
Vastestofchemie het raakvlakke met die vastestoffisika, die kristallografie, die materiaalkunde, die mineralogie, die metallurgie. die polimeerchemie en fisika.
Die vakgebied het sintetiese en analitiese aspekte. Die meeste vastestofchemici werk vandag (2016) aan oksiede en hulle verwante, 'n tweede groep aan die verbindings van die ander elemente van die chalogeengroep soos sulfide en selenide. Die verbindings van die halogene (F, Cl, Br, I) en pnikogene (N, P, As, Sb, Bi) kry minder aandag, maar word ook uitgevoer.
Vastestofsintese
Die sintese van vastestowwe vereis gewoonlik hoë temperature. In die geval van oksiede kan dit aan die lug of onder suurstof gebeur, vir sulfide of chloride moet dikwels in 'n ampul gewerk word wat afgesluit is van die suurstof en die vog van die atmosfeer.
Vastestofanalise
'n Aantal tegnieke stel die vorser in staat sy reaksie produkte te ondersoek
Michael Chiklis
Michael Chiklis (gebore 30 Augustus 1963) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Fantastic Four (2005), Fantastic 4: Rise of the Silver Surfer (2007), en Parker (2013), en in die televisiereeks The Shield (2002).
Kristy McNichol
Kristy McNichol (gebore 11 September 1962) is 'n Amerikaanse aktrise en vervaardiger. Sy is bekend vir haar rolle in die rolprente Little Darlings (1980), The Pirate Movie (1982), en Two Moon Junction (1988), en in die televisiereeks Family (1976).
Gertrud Eysoldt
Gertrud Eysoldt (30 November 1870 – 6 Januarie 1950) was 'n Duitse aktrise. Sy was bekend vir haar rolle in die rolprente Dr. Bessels Verwandlung (1927), Hotelgeheimnisse (1929), ...reitet für Deutschland (1941), en Keepers of the Night (1949).
Colin Sharp
Colin Sharp (5 September 1953 – 7 September 2009) was 'n Engelse akteur. Hy was bekend vir sy rolle in die rolprent No Place (2007) en in die televisiereekse Coronation Street (1960) en Spender (1991).
Christina McNulty
Christina McNulty is 'n Amerikaanse aktrise. Sy is bekend vir haar rolle in die rolprente The Lonely Trail (1922) en War of the Buttons (1994).
Feodor Chin
Feodor Chin (gebore 18 Augustus 1974) is 'n Amerikaanse akteur, skrywer, en vervaardiger.
John Sharp (akteur)
John Sharp (5 Augustus 1920 – 26 November 1992) was 'n Engelse akteur. Hy was bekend vir sy rolle in die rolprente Brother Sun, Sister Moon (1972), The Wicker Man (1973), Barry Lyndon (1975), en Top Secret! (1984).
Achille Valenciennes
Achille Valenciennes (9 Augustus 1794 – 13 April 1865) was 'n Franse dierkundige.
Valenciennes is in Parys gebore en het onder Georges Cuvier gestudeer. Valenciennes het parasitiese wurms in mense bestudeer en 'n belangrike bydrae gelewer tot parasitologie. Valenciennes het ook 'n verskeidenheid taksonomiese klasiifikasies gedoen en fossiele met bestaande spesies verbind.
Hy het saam met Cuvier gewerk aan die 22-volume Histoire Naturelle des Poissons, ("Natural History of Fish") (1828–1848), en later alleen, nadat Cuvier oorlede is in 1832. In 1832 het hy vir Henri de Blainville (1777–1850) opgevolg as voorsitter van die Histoire naturelle des mollusques, des vers et des zoophytes by die Muséum national d'histoire naturelle.
Vroeg in sy loopbaan is hy deur Alexander von Humboldt (1769–1859) versoek om diere te beskryf en te klassifiseer, wat laasgenoemde op sy reistogte in die Amerikaanse trope gevind het. Dit het tot 'n lewenslange vriendskap tussen die twee gelei. Valenciennes is die binomiale kenner van verskeie visspesies.
Hy het ook tot herpetologie 'n bydra gemaak, deur twee nuwe reptielspesies te beskryf.
Die Orgaan van Valenciennes, 'n deel van die anatomie van die vroulike Nautilus-genus, wat se doel nog steeds onbekend is, is na hom genoem.
'n Spesie van die akkedisse, Anolis valencienni, is na hom genoem.
Renate Ewert
Renate Ewert (9 November 1933 – 4 Desember 1966) was 'n Duitse aktrise. Sy was bekend vir haar rolle in die rolprente Mikosch, der Stolz der Kompanie (1958), Mikosch im Geheimdienst (1959), Schlagerparade 1960 (1960), en Agent 505 - Todesfalle Beirut (1966).
Verdrag van Portsmouth
Met die Verdrag van Portsmouth, wat op 5 September 1905 op die Amerikaanse Vlootwerf Portsmouth in Kittery in die deelstaat Maine onderteken is, is die Russies-Japannese Oorlog van 1904−1905 formeel beëindig. Onderhandelinge tussen die Russiese Tsareryk en die Keiserryk Japan het tussen 6 en 30 Augustus plaasgevind waarby die Amerikaanse president Theodore Roosevelt as bemiddelaar opgetree het. Vir sy suksesvolle bemiddeling is die Nobelprys vir Vrede van 1906 aan Roosevelt toegeken. Hy was die eerste Amerikaanse president wat die prys ontvang het.
Tulbaghia calcarea
Tulbaghia calcarea is 'n geofiet wat tot die Amaryllidaceae familie hoort. Die spesie is endemies in Namibië.
Savant
Savantsindroom is 'n verskynsel wat soms ná die herstel van breinskade voorkom en 'n toestand kan veroorsaak waar iemand sekere vermoëns ver bo die gemiddelde het, ondanks soms aansienlike geestesgestremdhede. Die aanleg het gewoonlik met die geheue te doen. Dit kan insluit vinnige berekenings, 'n kuns- of musiekaanleg of die teken van kaarte. Gewoonlik kom net een buitengewone aanleg voor.
Mense met die toestand het gewoonlik 'n neuro-ontwikkelingsteuring soos outismespektrumsteuring of 'n breinbesering. Sowat die helfte van gevalle word met outisme verbind, en sulke individue kan as "outistiese savante" bekend staan. Hoewel die toestand gewoonlik in die kinderjare opgelet word, ontwikkel sommige gevalle later in die lewe. Die DSM-5 beskou dit nie as 'n geestesteuring nie, omdat dit verband hou met dele van die brein wat herstel of restruktureer.
Voorkoms
Savantsindroom raak sowat een uit 'n miljoen mense. Die toestand kom meer dikwels by mans voor as by vroue, met 'n verhouding van 6:1. Die eerste mediese rekord van die sindroom was in 1783. Onder mense met outisme kom savantsindroom in 'n mate by 1 uit 10 tot 1 uit 200 voor. Daar is na raming tans minder as honderd wonderbaarlike savante, met vermoëns so buitengewoon dat dit selfs as uitmuntend vir 'n gewone mens beskou sou wees.
Kalendersavante
'n Kalendersavant is iemand wat, ondanks sy intellektuele gestremdheid, die dag van die week van 'n datum of omgekeerd kan opnoem, binne 'n beperkte omvang van datums of millenniums. Die skaarste aan mense met dié vermoë is waarskynlik vanweë die gebrek aan belangstelling daarvoor onder die gewone publiek, hoewel wiskundiges sekere formules ontwikkel het wat hulle in staat stel om soortgelyke vermoëns te verkry. Kalendersavante is dalk, aan die ander kant, nie geneig om sosiaal gewilde vermoëns aan te leer nie.
Potamophloios songoloensis
Potamophloios songoloensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Giambattista della Porta
Giambattista della Porta (1535 - 1615), ook bekend as Giovanni Battista Della Porta en John Baptist Porta, was ’n Italiaanse geleerde, veelweter en dramaturg wat in Napels gewoon het tydens die Wetenskaplike Rewolusie en die Reformasie.
Hy het hom tydens die grootste deel van sy lewe met wetenskap besig gehou. Sy bekendste werk, wat in 1558 vir die eerste keer gepubliseer is, was Magiae Naturalis (Natuurlike Towerkrag). Daarin het hy ’n verskeidenheid onderwerpe aangeraak wat hy ondersoek het, insluitende die okkulte, astrologie, alchemie, wiskunde, meteorologie en filosofie.
Tulbaghia capensis
Tulbaghia capensis is 'n geofiet wat tot die Amaryllidaceae familie hoort. Die spesie is endemies in die Oos-Kaap en die Wes-Kaap.
Passerina filiformis subsp. filiformis
'Passerina filiformis subsp. filiformis' is 'n struik wat tot die Thymelaeaceae familie hoort. Die spesie is endemies aan Suid-Afrika en kom in die Wes-Kaap voor. Dit is subspesie van Passerina filiformis.
Brownie
Een van die gewildste Brownie-modelle was die Brownie 127, waarvan miljoene tussen 1952 en 1967 verkoop is.
Tulbaghia alliacea
Tulbaghia alliacea is 'n geofiet wat tot die Amaryllidaceae familie hoort. Die spesie is inheems in Botswana, Suid-Afrika, Zambië en Zimbabwe.
Gesta Danorum
thumb|180px|Gesta Danorum (Angersfragment), voorblad.
Gesta Danorum ("Dade van die Dene") is 'n patriotiese werk oor die Deense geskiedenis deur die 12de-eeuse skrywer Saxo Grammaticus ("Saxo die Geletterde", letterlik "die Grammatikus"). Dit is die mees ambisieuse letterkundige onderneming van die Middeleeuse Denemarke en 'n belangrike bron vir die nasie se vroeë geskiedenis. Dit is ook een van die oudste bekende dokumente oor die geskiedenis van Estland en Letland.
Boeke
Die 16 boeke, hoofsaaklik in prosa en hier en daar in poësie, kan in twee dele verdeel word: Boeke 1-9, wat oor die Noorse mitologie en halflegendariese Deense geskiedenis handel, en Boeke 10-16, oor die Middeleeuse geskiedenis. Boek 9 eindig met Gorm die Oue. Die laaste drie boeke (14-16), wat Deense verowerings aan die suidkus van die Oossee en oorloë teen Slawiese volke beskryf, is baie waardevol vir die geskiedenis van die Wes-Slawiese stamme en Slawiese mitologie. Boek 14 bevat 'n unieke beskrywing van die tempel op die eiland Rügen.
Chronologie
Presies wanneer Gesta Danorum geskryf is, is onseker. Daar is egter algemene konsensus dat dit nie voor 1208 voltooi is nie. Die laaste gebeurtenis in die laaste boek (Boek 16) is oor koning Knoet VI van Denemarke wat Pommere onder hertog Bogislaw I in 1186 oorweldig het. Die voorwoord van die boek, wat aan aartsbiskop Anders Sunesen opgedra is, noem egter die Deense verowering van die streke noord van die Elbe in 1208.
Boek 14, wat omtrent 'n kwart van die hele werk uitmaak, eindig met Absalon wat in 1178 as aartsbiskop aangestel word. Omdat die boek so groot is en Absalon van groter belang is as koning Waldemar I, kon dié boek eerste geskryf gewees en 'n volledige werk uitgemaak het. Dit is moontlik dat Saxo dit later met Boeke 15 en 16 uitgebrei het om die storie te vertel van koning Waldemar I se laaste jare en koning Knoet se eerste jare.
Saxo het toe vermoedelik Boeke 11, 12 en 13 geskryf en daarna die eerste 10 boeke. Dit sal die 22 jaar verduidelik wat verloop het tussen die laaste gebeurtenis in die laaste boek en die gebeurtenis in 1208 wat in die voorwoord beskryf word.
Manuskripte
Die oorspronklike manuskripte van die werk het verlore gegaan, buiten vier fragmente: die Angers-, Lassen-, Kall-Rasmussen- en Plesnerfragment. Die Angersfragment is die grootste en die enigste een wat in Saxo se eie handskrif geskryf is. Die ander drie is van afskrifte uit omstreeks 1275. Al vier fragmente is in die versameling van die Deense Koninklike Biblioteek in Kopenhagen, Denemarke.
Olea lancea
Olea lancea is 'n struik of 'n boom wat deel is van die Oleaceae familie. Die spesie is inheems aan Madagaskar, Mauritius, Rodrigues en Réunion.
Gesta Danorum
Manuskripte
Die hele teks het egter bewaar gebly. In 1510-1512 het Christiern Pedersen, 'n Deense vertaler wat in Parys gewerk het, Denemarke deursoek vir 'n bestaande afskrif van Saxo se werk. Teen dié tyd het die enigste kennis van sy werk gekom uit 'n opsomming van 1342, Compendium Saxonis. Die naam Gesta Danorum word juis in dié opsomming aangetref. Die titel wat Saxo self gebruik het, is onbekend.
Pedersen het eindelik 'n afskrif opgespoor in die versameling van aartsbiskop Birger Gunnersen van Lund, Skone (Skone is nou deel van Swede, maar was toe nog deel van Denemarke). Die aartsbiskop het dit vir hom geleen, en met die hulp van die drukker Jodocus Badius is Gesta Danorum toe gedruk.
Hamlet
Sekere aspekte van Gesta Danorum vorm die basis van William Shakespeare se toneelstuk Hamlet. Saxo se weergawe, wat in Boeke 3 en 4 voorkom, is baie soortgelyk aan Shakespeare se Hamlet.
Blanke Keniane
Blanke of Wit Keniane (Engels: White Kenyans) is ’n term wat verwys na die blanke etniese groep van Kenia. Die meerderheid blanke Keniane is van Britse afkoms. Hulle aantal word op sowat 67 000 gereken, van wie 35 000 burgers van Kenia is (die 2009-syfer) en die res Britse uitgewekenes (volgens 'n skatting deur die BBC in 2006). Volgens dié skattings het Kenia die derde grootste blanke bevolking in Afrika naas Suid-Afrika en Namibië.
Passerina truncata
Passerina truncata is 'n struik wat tot die Thymelaeaceae familie hoort. Die spesie is endemies aan Suid-Afrika en kom in die Noord-Kaap, Oos-Kaap en die Wes-Kaap voor.